ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
വനിതകളുടെ 1500 മീറ്റര് ഓട്ടത്തില് വെള്ളി മെഡല് നേടിയ ഹര്മിലന് ബെയ്സിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് വനിതകളുടെ 1500 മീറ്റര് ഓട്ടത്തില് വെള്ളി മെഡല് നേടിയ ഹര്മിലന് ബെയ്ന്സിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''വനിതകളുടെ 1500 മീറ്ററില് വെള്ളി മെഡല് നേടിയതിന് ഹര്മിലന് ബെയ്ന്സിന് അഭിനന്ദനങ്ങള്. സമാനതകളില്ലാത്ത കുതിപ്പ്, അഭിനിവേശം, സ്പോര്ട്സിനോടുള്ള സ്നേഹം എന്നിവ അടയാളപ്പെടുത്തിയ ഗംഭീര പ്രകടനം'', എക്സ് പോസ്റ്റില് പ്രധാനമന്ത്രി പറഞ്ഞു.
NS
(
റോഡ് ഗതാഗത, ഹൈവേ മന്ത്രാലയം
അടിസ്ഥാന സൗകര്യ വികസനം സമയബന്ധിതവും, സുതാര്യവും, പെട്ടെന്നുള്ള തീരുമാനങ്ങളുടെ അടിസ്ഥാനത്തിലും ആയിരിക്കണം - ശ്രീ നിതിൻ ഗഡ്കരി
ന്യൂഡൽഹി, ആഗസ്റ്റ് 11, 2021
അടിസ്ഥാന സൗകര്യ വികസനം സമയബന്ധിതവും, സുതാര്യവും, പെട്ടെന്നുള്ള തീരുമാനങ്ങളുടെ അടിസ്ഥാനത്തിലും ആയിരിക്കണമെന്ന് കേന്ദ്ര ഉപരിതല ഗതാഗത-ദേശീയപാത മന്ത്രി ശ്രീ നിതിൻ ഗഡ്കരി അഭിപ്രായപ്പെട്ടു.
ലോകത്തിൽ തന്നെ ഇന്ത്യക്ക് പ്രതിദിന റോഡ് നിർമാണത്തിൽ 38 കിലോമീറ്ററിന്റെ റെക്കോർഡ് ആണ് ഉള്ളത്. എന്നാൽ, തൻറ്റെ ലക്ഷ്യം ഇത് 100 കിലോമീറ്ററിൽ അധികമായി ഉയർത്തുക എന്നതാണ് എന്ന് CII-യുടെ വാർഷിക യോഗത്തിൽ ശ്രി ഗഡ്കരി പറഞ്ഞു.
അന്താരാഷ്ട്ര കമ്പനികളിൽ നിന്ന് GPS ഉപയോഗിച്ചുള്ള ട്രാക്കിംഗ് സംവിധാനത്തിനായി നിരവധി നിവേദനങ്ങൾ ലഭിച്ചിട്ടുണ്ട്. ഇത് സംബന്ധിച്ച വ്യക്തമായ നയം മൂന്ന് മാസത്തിനുളിൽ തയ്യാറാക്കുമെന്നും അദ്ദേഹം അറിയിച്ചു.
വിശദാംശങ്ങൾക്ക് കാണുക: https://t.co/gLaiHpHGYw?amp=1
RRTN
(
ആരോഗ്യ, കുടുംബക്ഷേമ മന്ത്രാലയം
56.81 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ആഗസ്റ്റ് 16, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 56.81 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി.
ഇതിൽ പാഴായതുൾപ്പെടെ 54,22,75,723 ഡോസാണ് മൊത്തം ഉപഭോഗമായി കണക്കാക്കുന്നത് .
2.89 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 186
പ്രധാനമന്ത്രിയുടെ ഓഫീസ്
ആഗ്ര മെട്രോ പദ്ധതിയുടെ നിര്മാണ പ്രവര്ത്തനങ്ങള് പ്രധാനമന്ത്രി ഉദ്ഘാടനം ചെയ്തു
ആഗ്ര മെട്രോ പദ്ധതിയുടെ നിര്മാണ പ്രവര്ത്തനങ്ങള് ഉത്തര്പ്രദേശിലെ ആഗ്രയില് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിലൂടെ ഉദ്ഘാടനം ചെയ്തു. കേന്ദ്ര ഭവന, നഗരകാര്യ മന്ത്രി ശ്രീ ഹര്ദീപ് സിംഗ് പുരി, ഉത്തര്പ്രദേശ് മുഖ്യമന്ത്രി ശ്രീ യോഗി ആദിത്യനാഥ് തുടങ്ങിയ പ്രമുഖര് പങ്കെടുത്തു.
രാജ്യത്തിന്റെ അടിസ്ഥാന സൗകര്യ മേഖലയിലെ ഒരു പ്രധാന പ്രശ്നം പണം എവിടെ നിന്ന് വരും എന്നതിനെക്കുറിച്ച് കൂടുതല് ആലോചിക്കാതെ പുതിയ പദ്ധതികള് പ്രഖ്യാപിച്ച താണെന്ന് ചടങ്ങില് സംസാരിച്ച പ്രധാനമന്ത്രി ചൂണ്ടിക്കാട്ടി. എന്നാൽ ഈ സര്ക്കാര് പുതിയ പദ്ധതികളുടെ തുടക്കത്തില് തന്നെ ആവശ്യമായ ഫണ്ട് ഉറപ്പാക്കിയിട്ടുണ്ടെന്നും അദ്ദേഹം കൂട്ടിച്ചേര്ത്തു.
ദേശീയ ഇന്ഫ്രാസ്ട്രക്ചര് പൈപ്പ്ലൈന് പദ്ധതി പ്രകാരം 100 ലക്ഷം കോടിയിലധികം രൂപ ചെലവഴിക്കുമെന്ന് പ്രധാനമന്ത്രി പറഞ്ഞു. ബഹുമാതൃകാ അടിസ്ഥാന സൗകര്യ മാസ്റ്റര് പ്ലാനും പ്രവര്ത്തനപുരോഗതിയിലാണ്. രാജ്യത്തിന്റെ അടിസ്ഥാന സൗകര്യവികസനത്തിനായി ലോകത്തെല്ലായിടത്തുനിന്നും നിക്ഷേപം ആകര്ഷിക്കാനുള്ള ശ്രമങ്ങള് തുടരുകയാണെന്നും അദ്ദേഹം പറഞ്ഞു.
പരിഷ്കാരങ്ങള് ഇപ്പോള് ഓരോന്നു വീതം എന്ന രീതിയിലല്ല, ആരോഗ്യകരമായ രീതിയിലാണ് നടപ്പാക്കുന്നതെന്ന് പ്രധാനമന്ത്രി പറഞ്ഞു. നഗരങ്ങളുടെ വികസനത്തിനായി 4 തലങ്ങളില് - ദീര്ഘകാലമായുള്ള പ്രശ്നങ്ങള് പരിഹരിക്കുക, ജീവിത സൗകര്യം, പരമാവധി നിക്ഷേപം, ആധുനിക സാങ്കേതികവിദ്യയുടെ കൂടുതല് ഉപയോഗം- പ്രവര്ത്തനങ്ങള് നടന്നുവരുന്നു.
നേരത്തേ ഉണ്ടായിരുന്ന 225 കിലോമീറ്ററിന്റ സ്ഥാനത്ത് 2014 ന് ശേഷം മാത്രം 450 കിലോമീറ്റര് മെട്രോ പാത പ്രവര്ത്തനക്ഷമമാക്കിയിട്ടുണ്ടെന്ന് പ്രധാനമന്ത്രി അറിയിച്ചു. 1000 കിലോമീറ്റര് നീളമുള്ള മെട്രോ പാതകളുടെ പണി അതിവേഗം പുരോഗമിക്കുകയാണ്. രാജ്യത്തെ 27 നഗരങ്ങളില് ഈ പ്രവര്ത്തനം നടക്കുന്നു.
മൊത്തം 29.4 കിലോമീറ്റര് നീളമുള്ള 2 ഇടനാഴികളാണ് ആഗ്ര മെട്രോ പദ്ധതി. പ്രധാന വിനോദസഞ്ചാര കേന്ദ്രങ്ങളായ താജ്മഹല്, ആഗ്ര കോട്ട, സികന്ദ്ര എന്നിവ റെയില്വേ സ്റ്റേഷനുകളും ബസ് സ്റ്റാന്ഡുകളുമായി ബന്ധിപ്പിക്കുന്നു. ആഗ്ര നഗരത്തിലെ 26 ലക്ഷം ജനങ്ങള്ക്ക് ഈ പദ്ധതി പ്രയോജനപ്പെടും, കൂടാതെ പ്രതിവര്ഷം ആഗ്ര സന്ദര്ശിക്കുന്ന 60 ലക്ഷത്തിലധികം സഞ്ചാരികള്ക്കും ഇത് പ്രയോജനപ്പെടും. ചരിത്ര നഗരമായ ആഗ്രയിലേക്ക് പരിസ്ഥിതി സൗഹൃദ മാസ് റാപ്പിഡ് ട്രാന്സിറ്റ് സിസ്റ്റം ഇത് നല്കും. പദ്ധതിയുടെ ചെലവ് 8,379.62 കോടി രൂപയായിരിക്കും. 5 വര്ഷത്തിനുള്ളില് പൂര്ത്തിയാകും.
നേരത്തെ, 2019 മാര്ച്ച് 8 ന് ലഖ്നൗ മെട്രോയുടെ 23 കിലോമീറ്റര് നീളമുള്ള വടക്ക്-തെക്ക് ഇടനാഴിയില് വാണിജ്യ പ്രവര്ത്തനങ്ങള് ആരംഭിക്കുന്നതിനൊപ്പം പ്രധാനമന്ത്രി ആഗ്ര മെട്രോ പദ്ധതി ഉദ്ഘാടനം ചെയ്തിരുന്നു.
പ്രധാനമന്ത്രിയുടെ ഓഫീസ്
ആഗോള എണ്ണ-വാതക മേഖലയിലെ സിഇഒമാരും വിദഗ്ധരുമായി കൂടിക്കാഴ്ച നടത്തി പ്രധാനമന്ത്രി
എണ്ണ-വാതക മേഖലയില് ഇന്ത്യയെ ആത്മനിര്ഭര് ആക്കുകയാണ് നമ്മുടെ ലക്ഷ്യം: പിഎം
രാജ്യത്തെ എണ്ണ-വാതക മേഖലകളില് പര്യവേക്ഷണം നടത്തുന്നതില് സഹകരിക്കാന് സിഇഒമാരെ പ്രധാനമന്ത്രി ക്ഷണിച്ചു
ഊര്ജ ഉറവിടങ്ങള് കണ്ടെത്തുന്നതിലും ചെലവ് കുറച്ച് ഊര്ജം ലഭ്യമാക്കുന്നതിലും ഊര്ജ സുരക്ഷയിലും ഈ മേഖലയിലെ മുന്നിരക്കാര് ഇന്ത്യയെ അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി ആഗോള തലത്തിലുള്ള എണ്ണ-വാതക മേഖലയിലെ സിഇഒമാരും വിദഗ്ധരുമായി വീഡിയോ കോണ്ഫറന്സ് വഴി ചര്ച്ച നടത്തി.
പര്യവേക്ഷണം, ലൈസന്സ് നല്കല് നയം, വാതക മാര്ക്കറ്റിംഗ്, കല്ക്കരി ബെഡ് മീഥെയ്ന് നയങ്ങള്, കല്ക്കരി വാതകമാക്കല്, ഇന്ത്യന് ഗ്യാസ് എക്സ്ചേഞ്ചിലെ സമീപകാല പരിഷ്കാരങ്ങള് തുടങ്ങി എണ്ണ-വാതക മേഖലയില് കഴിഞ്ഞ ഏഴ് വര്ഷത്തിനുള്ളില് സ്വീകരിച്ച പരിഷ്കാരങ്ങള് വിശദമായി ചര്ച്ച ചെയ്തു. ഇത്തരം പരിഷ്കാരങ്ങള് എണ്ണ-വാതക മേഖലയില് ഇന്ത്യയെ ആത്മനിര്ഭര് ആക്കാനുള്ള ലക്ഷ്യങ്ങള്ക്ക് കരുത്തേകുമെന്ന് പ്രധാനമന്ത്രി പറഞ്ഞു.
എണ്ണ മേഖലയെക്കുറിച്ച് സംസാരിക്കവേ വരുമാനം എന്നതില് നിന്ന് ഉല്പ്പാദനം പരമാവധിയാക്കല് എന്നതിലേക്ക് ലക്ഷ്യം പുനഃക്രമീകരിച്ചതായി അദ്ദേഹം പറഞ്ഞു. അസംസ്കൃത എണ്ണയ്ക്കായുള്ള സംഭരണ ശേഷി വര്ധിപ്പിക്കണമെന്നും ശ്രീ മോദി പറഞ്ഞു. രാജ്യത്ത് പ്രകൃതി വാതകത്തിന്റെ ആവശ്യം ക്രമാതീതമായി വര്ധിക്കുന്നു. പൈപ്പ് ലൈനുകള്, നഗരത്തിലെ വാതക വിതരണം, എല്എന്ജി റീഗ്യാസിഫിക്കേഷന് ടെര്മിനലുകള് ഉള്പ്പെടെയുള്ള നിലവിലെ വാതക അടിസ്ഥാന സൗകര്യങ്ങളെക്കുറിച്ചും അവയുടെ സാധ്യതയെക്കുറിച്ചും അദ്ദേഹം സംസാരിച്ചു.
2016 മുതല് ഇത്തരത്തിലുള്ള കോണ്ഫറന്സുകള് എണ്ണ-വാതക മേഖല നേരിടുന്ന വെല്ലുവിളികള് തിരിച്ചറിയാന് വളരെയധികം സഹായിക്കുന്നതായി പ്രധാനമന്ത്രി വ്യക്തമാക്കി. ഇന്ത്യ തുറന്ന മനസോടെ സ്വീകരിക്കുകയും ശുഭാപ്തി വിശ്വാസം സൂക്ഷിക്കുകയും അവസരങ്ങള് തുറന്ന് നല്കുകയും ചെയ്യുന്ന നാടാണെന്ന് പറഞ്ഞ പ്രധാനമന്ത്രി പുതിയ ആശയങ്ങളും വീക്ഷണങ്ങളും ആധുനികതയും ഇവിടെ കൊണ്ടുവരുന്നതായും വ്യക്തമാക്കി. പ്രധാനമന്ത്രി രാജ്യത്തെ എണ്ണ-വാതക മേഖലകളില് പര്യവേക്ഷണം നടത്തുന്നതിന് സഹകരിക്കാന് സിഇഒമാരെ ക്ഷണിച്ചു.
റോസ്നെഫ്റ്റ് ചെയര്മാനും സിഇഒയുമായ ഡോ. ഇഗോര് സെചിന്, സൗദി അറാംകോ പ്രസിഡന്റും സിഇഒയുമായ അമീന് നാസര്, ബ്രിട്ടീഷ് പെട്രോളിയം സിഇഒ ബെര്ണാര്ഡ് ലൂണി, ഐഎച്ച്എസ് മാര്ക്കിറ്റ് വൈസ് ചെയര്മാന് ഡോ. ഡാനിയല് യെര്ഗിന്, ഷ്ളംബര്ഗര് ലിമിറ്റഡ് സിഇഒ ഒലീവിയല് ലേ പഞ്ച്, റിലയന്സ് ഇന്ഡസ്ട്രീസ് ലിമിറ്റഡ് ചെയര്മാനും എംഡിയുമായ മുകേഷ് അംബാനി, വേദാന്ത ലിമിറ്റഡ് ചെയര്മാന് അനില് അഗര്വാള് തുടങ്ങി എണ്ണ-വാതക മേഖലയിലെ പ്രമുഖര് പങ്കെടുത്തു.
ഊര്ജ ഉറവിടങ്ങള് കണ്ടെത്തുന്നതിലും ചെലവ് കുറച്ച് ഊര്ജം ലഭ്യമാക്കുന്നതിലും ഊര്ജ സുരക്ഷയിലും ഈ മേഖലയിലെ മുന്നിരക്കാര് ഗവണ്മെന്റിനെ അഭിനന്ദിച്ചു. ശുദ്ധമായ ഊര്ജം പ്രദാനം ചെയ്യുന്നതിനുള്ള നടപടികള്ക്കു നേതൃത്വം നല്കുന്ന പ്രധാനമന്ത്രി ശ്രീ നരേന്ദ്ര മോദിയെ അവര് അഭിനന്ദിച്ചു. ഇന്ത്യ വേഗത്തില് ശുദ്ധമായ ഊര്ജത്തിനുള്ള സാങ്കേതിക വിദ്യ ആവിഷ്കരിക്കുകയാണെന്ന് പറഞ്ഞ നേതാക്കള് ഇത് ആഗോള ഊര്ജ വിതരണ ശൃംഖലയ്ക്ക് രൂപം നല്കുന്നതില് നിര്ണായക പങ്ക് വഹിക്കുമെന്ന് പ്രത്യാശ പ്രകടിപ്പിച്ചു. സുസ്ഥിരവും നീതിപൂര്വവുമായ ഊര്ജ വിതരണത്തെക്കുറിച്ച് സംസാരിച്ച നേതാക്കള് മേഖലയുടെ വളര്ച്ചയ്ക്കും സുസ്ഥിരതയ്ക്കുമായുള്ള അഭിപ്രായങ്ങളും നിര്ദ്ദേശങ്ങളും പങ്കുവച്ചു.
(
പ്രത്യേക സേവനങ്ങളും ഫീച്ചറുകളും
തെങ്ങിന്റെ ചങ്ങാതിമാര്ക്ക് കോള് സെന്ററുമായി നാളികേര വികസന ബോര്ഡ്
(കൊച്ചി : മെയ് 12, 2023
തെങ്ങ് കയറ്റം, തെങ്ങ് സംരക്ഷണം, വിളവെടുപ്പ് ഉള്പ്പടെ തെങ്ങു കൃഷിയുമായി ബന്ധപ്പെട്ട പ്രവര്ത്തനങ്ങള് നടത്തുന്നതിനായി നാളികേര വികസന ബോര്ഡ്, തെങ്ങിന്റെ ചങ്ങാതിക്കൂട്ടം  പരിശീലനം ലഭിച്ചവര്ക്കായി ഒരു കോള് സെന്റര് സ്ഥാപിക്കാന് തീരുമാനിച്ചിരിക്കുന്നു . കോള് സെന്ററിനാവശ്യമായ ഡാറ്റാബേസ് നിര്മ്മിക്കുന്നതിന് വേണ്ടി വിവിധ നാളികേര ഉത്പാദക ഫെഡറേഷനുകള്/കമ്പനികള്/സൊസൈറ്റികള്, കൃഷി വിജ്ഞാന് കേന്ദ്രങ്ങള്, കൃഷിഭവനുകള് വഴി നാളിതുവരെ ബോര്ഡ് സംഘടിപ്പിച്ചിട്ടുള്ള തെങ്ങിന്റെ ചങ്ങാതിക്കൂട്ടം പരിശീലന പരിപാടിയി ൽ പങ്കെടുത്ത് തെങ്ങ് കയറ്റം തൊഴിലായി സ്വീകരിച്ചിട്ടുള്ളവരിൽ നിന്നും വിവരങ്ങള് ശേഖരിച്ചു കൊണ്ടിരിക്കുന്നു . ഗ്രാമപഞ്ചായത്ത് തലത്തിൽ ഇവരുടെ സേവനം പ്രയോജനപ്പെടുത്തും. താൽപര്യമുള്ള തെങ്ങിന്റെ ചങ്ങാതിമാര് വിവരങ്ങള് നൽകുന്നതിനായി cdbpub[at]gmail[dot]com എന്ന മെയിൽ ഐഡിയിലോ 0484 2376265 /8848061240 എന്ന ഫോണ് നമ്പറിലോ ബന്ധപ്പെടുക
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് മരണങ്ങള് ക്രമമായി കുറയുന്നു; കഴിഞ്ഞ 12 ദിവസങ്ങളില് പ്രതിദിന മരണം 300ല് താഴെ
രാജ്യത്തെ കോവിഡ് മരണങ്ങളുടെ എണ്ണം ഓരോ ദിവസം ചെല്ലുമ്പോഴും ക്രമമായി കുറയുന്നു. കഴിഞ്ഞ 12 ദിവസങ്ങളില് പ്രതിദിനം 300ല് താഴെ മരണങ്ങള് മാത്രമേ രാജ്യത്ത് റിപ്പോര്ട്ട് ചെയ്യുന്നുള്ളൂ. കഴിഞ്ഞ ഏഴ് ദിവസങ്ങളിലായി ഇന്ത്യയില് ദശലക്ഷത്തില് ഒരു മരണം മാത്രമേ സംഭവിക്കുന്നുള്ളൂ.
രാജ്യത്ത് കോവിഡ് ബാധിതരുടെ എണ്ണം തുടര്ച്ചയായി കുറഞ്ഞ് 2,27,546 ആയി. ഇതുവരെ രോഗം ബാധിച്ചവരുടെ 2.19% മാത്രമാണിത്.
കഴിഞ്ഞ 24 മണിക്കൂറിനിടെ 21,314 പേരാണ് രോഗമുക്തരായത്. 18,088 പേര്ക്കാണ് രോഗം പുതുതായി സ്ഥിരീകരിച്ചത്. കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 3490 പേരുടെ കുറവാണുണ്ടായത്.
കഴിഞ്ഞ ഏഴ് ദിവസങ്ങളില് ഇന്ത്യയില് ദശലക്ഷത്തില് 96 പുതിയ കേസുകള് മാത്രമാണ് റിപ്പോര്ട്ട് ചെയ്തത്. റഷ്യ, ഫ്രാന്സ്, ഇറ്റലി, യുഎസ്എ, യുകെ എന്നിവിടങ്ങളില് കേസുകളുടെ എണ്ണം കൂടുതലാണ്.
രാജ്യത്തെ ആകെ രോഗമുക്തരുടെ എണ്ണം 1 കോടിയോട് അടുത്തു. നിലവില് ഇത് 99,97,272 . രോഗമുക്തി നിരക്ക് 96.36% ആയി വര്ധിച്ചു.
പുതുതായി രോഗമുക്തരായവരില് 76.48 % 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 4922 രോഗമുക്തരുമായി കേരളമാണ് ഒന്നാമത്. മഹാരാഷ്ട്രയില് 2,828 പേരും ഛത്തീസ്ഗഢില് 1,651 പേരും രോഗമുക്തരായി.
പുതുതായി രോഗബാധിതരായവരുടെ 79.05% പത്ത് സംസ്ഥാനങ്ങളിലാണ് / കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ കേരളത്തില് 5615 പുതിയ കേസുകളും മഹാരാഷ്ട്രയില് 3160 പുതിയ കേസുകളും ഛത്തീസ്ഗഢില് 1,021 കേസുകളും റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനുള്ളില് രാജ്യത്ത് റിപ്പോര്ട്ട് ചെയ്യപ്പെട്ടത് 264 കോവിഡ് മരണങ്ങളാണ്. ഇതില് 73.48% പത്ത് സംസ്ഥാനങ്ങളിലും കേന്ദ്രഭരണപ്രദേശങ്ങളിലുമാണ്.
പുതുതായി മരണമടഞ്ഞവരുടെ 24.24% മഹാരാഷ്ട്രയിലാണ്. 64 പേരാണ് ഇവിടെ മരിച്ചത്. ഛത്തീസ്ഗഢിലും കേരളത്തിലും യഥാക്രമം 25 ഉം24 ഉം പേര് മരിച്ചു.
രാജ്യത്ത്, ജനിതക മാറ്റം സംഭവിച്ച കൊറോണ വൈറസ് ബാധ സ്ഥിരീകരിച്ചവരുടെ ആകെ എണ്ണം നിലവില് 71 ആണ്.
വാണിജ്യ വ്യവസായ മന്ത്രാലയം
ഇന്ത്യയും യുകെയും സ്വതന്ത്ര വ്യാപാര കരാർ ചർച്ചകൾ ആരംഭിച്ചു
ന്യൂ ഡൽഹി, ജനുവരി 13, 2022
വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ യുണൈറ്റഡ് കിംഗ്ഡവുമായുള്ള സ്വതന്ത്ര വ്യാപാര കരാർ ചർച്ചകൾക്ക് ഇന്ന് ന്യൂഡൽഹിയിൽ തുടക്കം കുറിച്ചു.യുകെ അന്താരാഷ്ട്ര വ്യാപാര സ്റ്റേറ്റ് സെക്രട്ടറി ആൻ മേരി ട്രെവെലിയൻ ചർച്ചയിൽ പങ്കെടുത്തു. 2030-ഓടെ ഇന്ത്യയും യുണൈറ്റഡ് കിംഗ്ഡവും തമ്മിലുള്ള ഉഭയകക്ഷി വ്യാപാരം ഇരട്ടിയാക്കുകയെന്ന ലക്ഷ്യം സ്വതന്ത്ര വ്യാപാര കരാർ സുഗമമാക്കുമെന്ന് പ്രതീക്ഷിക്കുന്നു.
യുകെയുമായുള്ള എഫ്ടിഎ ചർച്ചകൾ തുകൽ, തുണിത്തരങ്ങൾ, ആഭരണങ്ങൾ, സംസ്കരിച്ച കാർഷിക ഉൽപന്നങ്ങൾ എന്നിവയുടെ കയറ്റുമതി വർദ്ധിപ്പിക്കുമെന്ന് പ്രതീക്ഷിക്കുന്നതായി ചടങ്ങിൽ സംസാരിച്ച ശ്രീ പിയൂഷ് ഗോയൽ പറഞ്ഞു. ഇന്ത്യയുടെ 56 സമുദ്രോത്പന്ന യൂണിറ്റുകളുടെ അംഗീകാരത്തിലൂടെ സമുദ്രോത്പന്നങ്ങളുടെ കയറ്റുമതിയിൽ കുതിച്ചുചാട്ടം ഉണ്ടാകുമെന്ന് പ്രതീക്ഷിക്കുന്നതായും അദ്ദേഹം കൂട്ടിച്ചേർത്തു.
ഔഷധ മേഖലയുമായി ബന്ധപ്പെട്ട പരസ്പര അംഗീകാര കരാറുകൾക്ക് ,അധിക വിപണി പ്രവേശനം നൽകാൻ കഴിയുമെന്ന് മന്ത്രി പറഞ്ഞു. സേവന മേഖലകളിൽ കയറ്റുമതി വർധിപ്പിക്കാനുള്ള വലിയ സാധ്യതയുമുണ്ട്. ജനങ്ങളുടെ സഞ്ചാരത്തിനായി പ്രത്യേക സംവിധാന സാദ്ധ്യതകൾ അന്വേഷിക്കുമെന്നും അദ്ദേഹം കൂട്ടിച്ചേർത്തു.
ഇരു രാജ്യങ്ങളിലും പ്രത്യക്ഷവും പരോക്ഷവുമായ തൊഴിലവസരങ്ങൾ സൃഷ്ടിക്കാൻ സഹായിക്കുന്ന, വ്യാപാര കരാറിനായി ഇരു രാജ്യങ്ങളും ഉറ്റുനോക്കുകയാണെന്ന് ശ്രീ ഗോയൽ പറഞ്ഞു. സന്തുലിതമായ ഇളവുകളുള്ളതും വിശാലമായ മേഖലകളിൽ വിപണി പ്രവേശന സാധ്യതയുള്ള പരസ്പര പ്രയോജനകരമായ കരാറിനായി പ്രതീക്ഷിക്കുന്നതായും മന്ത്രി പറഞ്ഞു.
മൂല്യ ശൃംഖലകളെ സംയോജിപ്പിക്കുന്നതിനും വിതരണ ശൃംഖല ശക്തിപ്പെടുത്തുന്നതിനും ഇന്ത്യ-യുകെ എഫ്ടിഎ സംഭാവന നൽകുമെന്ന് മന്ത്രി പറഞ്ഞു. ഇരു രാജ്യങ്ങളിലെയും ബിസിനസുകൾക്ക് നേട്ടമുണ്ടാക്കാൻ ഇടക്കാല കരാറിന്റെ സാധ്യതകൾ ആരായാനും ധാരണയായതായി മന്ത്രി അറിയിച്ചു.
RRTN/SKY
(Visitor Counter : 145
പ്രധാനമന്ത്രിയുടെ ഓഫീസ്
പ്രധാനമന്ത്രി സംഗ്രഹാലയ സന്ദർശിക്കാൻ പ്രധാനമന്ത്രി പൗരന്മാരോട് അഭ്യർത്ഥിച്ചു
പ്രധാനമന്ത്രി സംഗ്രഹാലയ സന്ദർശിക്കാൻ പ്രധാനമന്ത്രി ശ്രീ നരേന്ദ്ര മോദി പൗരന്മാരോട് അഭ്യർത്ഥിച്ചു.
വടക്ക് കിഴക്കൻ മേഖലയുടെ കേന്ദ്ര ടൂറിസം, സാംസ്കാരിക, വടക്കു കിഴക്കൻ വികസന മന്ത്രി ജി കിഷൻ റെഡ്ഡിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"പിഎം സംഗ്രഹാലയയിലെ ലൈറ്റ് ആൻഡ് സൗണ്ട് ഷോ സന്ദർശനാനുഭവം വർദ്ധിപ്പിക്കും. സന്ദർശിക്കൂ."
പ്രധാനമന്ത്രിയുടെ ഓഫീസ്
മുലായം സിംഗ് യാദവിന്റെ വിയോഗത്തിൽ പ്രധാനമന്ത്രി ആദരാഞ്ജലികൾ അർപ്പിച്ചു
മുതിർന്ന രാഷ്ട്രീയ നേതാവ് ശ്രീ മുലായം സിംഗ് യാദവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ശ്രീ യാദവ് ജനങ്ങളെ ശുഷ്കാന്തിയോടെ സേവിക്കുകയും ലോകനായക് ജെ.പി.യുടെയും ഡോ. ലോഹ്യയുടെയും ആദർശങ്ങൾ ജനകീയമാക്കുന്നതിനുവേണ്ടി തന്റെ ജീവിതം ഉഴിഞ്ഞുവെച്ചതായും പ്രധാനമന്ത്രി അഭിപ്രായപ്പെട്ടു. ശ്രീ യാദവ് പ്രതിരോധ മന്ത്രിയായിരിക്കെ ശക്തമായ ഇന്ത്യക്കായി പ്രവർത്തിച്ച കാലത്തെ ശ്രീ മോദി അനുസ്മരിച്ചു. ശ്രീ യാദവുമായുള്ള തന്റെ അടുത്ത ബന്ധം അനുസ്മരിച്ചുകൊണ്ട്, അദ്ദേഹത്തിന്റെ അഭിപ്രായങ്ങൾ കേൾക്കാൻ താൻ എപ്പോഴും ആകാംക്ഷയോടെ കാത്തിരിക്കുകയാണെന്നും അവരുടെ കൂടിക്കാഴ്ചകളുടെ ഫോട്ടോകൾ പങ്കുവെക്കുകയാണെന്നും പ്രധാനമന്ത്രി പറഞ്ഞു. ശ്രീ യാദവിന്റെ വിയോഗത്തിൽ പ്രധാനമന്ത്രി അഗാധമായ ദുഃഖം രേഖപ്പെടുത്തി.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
“ശ്രദ്ധേയമായ വ്യക്തിത്വമായിരുന്നു ശ്രീ മുലായം സിംഗ് യാദവ് ജി. ജനങ്ങളുടെ പ്രശ്നങ്ങളോട് സംവേദനക്ഷമതയുള്ള എളിമയുള്ള ഒരു നേതാവെന്ന നിലയിൽ അദ്ദേഹം പരക്കെ പ്രശംസിക്കപ്പെട്ടു. അദ്ദേഹം ജനങ്ങളെ ശുഷ്കാന്തിയോടെ സേവിക്കുകയും ലോകനായക് ജെ.പി.യുടെയും ഡോ. ലോഹ്യയുടെയും ആദർശങ്ങൾ ജനകീയമാക്കുന്നതിന് വേണ്ടി തന്റെ ജീവിതം ഉഴിഞ്ഞുവെക്കുകയും ചെയ്തു.
“മുലായം സിംഗ് യാദവ് ജി യുപിയിലും ദേശീയ രാഷ്ട്രീയത്തിലും സ്വയം വ്യത്യസ്തനായിരുന്നു. അടിയന്തരാവസ്ഥക്കാലത്ത് ജനാധിപത്യത്തിന്റെ പ്രധാന പോരാളിയായിരുന്നു അദ്ദേഹം. പ്രതിരോധ മന്ത്രിയെന്ന നിലയിൽ ശക്തമായ ഇന്ത്യയ്ക്കായി അദ്ദേഹം പ്രവർത്തിച്ചു. അദ്ദേഹത്തിന്റെ പാർലമെന്ററി ഇടപെടലുകൾ ഉൾക്കാഴ്ചയുള്ളതും ദേശീയ താൽപ്പര്യം അഭിവൃദ്ധിപ്പെടുത്തുന്നതിന് ഊന്നൽ നൽകുന്നതുമായിരുന്നു.
“ഞങ്ങൾ അതാത് സംസ്ഥാനങ്ങളിലെ മുഖ്യമന്ത്രിമാരായിരിക്കുമ്പോൾ മുലായം സിംഗ് യാദവ് ജിയുമായി ഞാൻ നിരവധി ആശയവിനിമയങ്ങൾ നടത്തിയിട്ടുണ്ട്. അടുത്ത ബന്ധം തുടർന്നു, അദ്ദേഹത്തിന്റെ അഭിപ്രായങ്ങൾ കേൾക്കാൻ ഞാൻ എപ്പോഴും കാത്തിരിക്കുകയായിരുന്നു. അദ്ദേഹത്തിന്റെ വിയോഗം എന്നെ വേദനിപ്പിക്കുന്നു. അദ്ദേഹത്തിന്റെ കുടുംബത്തിനും ലക്ഷക്കണക്കിന് അനുഭാവികൾക്കും അനുശോചനം. ഓം ശാന്തി.”
ND
(
പ്രധാനമന്ത്രിയുടെ ഓഫീസ്
പ്രകാശ് പുരബിന്റെ വേളയിൽ പ്രധാനമന്ത്രി ശ്രീ ഗുരു ഗോവിന്ദ് സിംഗ് ജിയെ വണങ്ങി
ശ്രീ ഗുരു ഗോവിന്ദ് സിംഗ് ജിയുടെ പ്രകാശ് പുരബിന്റെ പുണ്യ വേളയിൽ പ്രധാനമന്ത്രി ശ്രീ നരേന്ദ്ര മോദി ശ്രീ ഗുരു ഗോവിന്ദ് സിംഗ് ജിക്ക് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു;
" പ്രകാശ് പുരബിന്റെ പുണ്യ വേളയിൽ, ഞാൻ ശ്രീ ഗുരു ഗോവിന്ദ് സിംഗ് ജിയെ വണങ്ങുകയും മാനവികതയെ സേവിക്കുന്നതിനുള്ള അദ്ദേഹത്തിന്റെ സംഭാവനകൾ അനുസ്മരിക്കുകയും ചെയ്യുന്നു. അദ്ദേഹത്തിന്റെ സമാനതകളില്ലാത്ത ധൈര്യം വരും വർഷങ്ങളിലും ആളുകളെ പ്രചോദിപ്പിക്കുന്നത് തുടരും."
സാമൂഹ്യനീതി, ശാക്തീകരണ മന്ത്രാലയം
ദലിത് സംരംഭകത്വത്തിന്മേലുള്ള ഗവേഷണത്തിലൂടെ ശാക്തീകരണം: ധാരണാപത്രം ഒപ്പുവച്ചു
ദലിത് സംരംഭകത്വത്തിന്മേലുള്ള ഗവേഷണത്തിലൂടെ പട്ടികജാതി, പട്ടിക വര്ഗ്ഗ സമൂഹങ്ങളുടെ ശാക്തീകരണത്തിന് കേന്ദ്ര സാമൂഹിക നീതി, ശാക്തീകരണ മന്ത്രാലയത്തിനു കീഴിലുള്ള ഡോ. അംബേദ്കര് ഇന്റര്നാഷണല് സെന്ററും, ദലിത് ഇന്ത്യന് ചേംബര് ഓഫ് കൊമേഴ്സ് ആന്ഡ് ഇന്ഡസ്ട്രിയും ധാരണാപത്രത്തില് ഒപ്പുവച്ചു. കേന്ദ്ര സാമൂഹിക നീതി, ശാക്തീകരണ മന്ത്രി ശ്രീ താവര്ചന്ദ് ഗേഹ്ലോട്ടിന്റെ സാന്നിധ്യത്തിലാണ് ധാരണാപത്രം ഒപ്പിട്ടത്. ഡിഎഐസി ഡയറക്ടര് ശ്രീ അതുല് ദേവ് ശര്മ്മയും ഡിഐസിസിഐ സ്ഥാപക ചെയര്മാന് ശ്രീ മിലിന്ദ് കാംബ്ലേയുമാണ് ധാരണാപത്രത്തില് ഒപ്പുവച്ചത്.
ദലിത് സംരംഭകത്വം, ശാക്തീകരണം, നൈപുണ്യ വികസനം, പട്ടികജാതി, പട്ടികവര്ഗ്ഗ സ്ത്രീകളുടെയും യുവാക്കളുടെയും ശേഷീ വികസനം, വിവിധ ഗവണ്മെന്റ് പദ്ധതികള് പട്ടികജാതി, പട്ടികവര്ഗ്ഗക്കാരുടെ സാമൂഹിക-സാമ്പത്തിക അവസ്ഥയിലുണ്ടാക്കുന്ന പ്രഭാവം തുടങ്ങിയ വിഷയങ്ങളിലുള്ള ഗവേഷണത്തിലൂടെ പട്ടികജാതി, പട്ടികവര്ഗ്ഗ ജനവിഭാഗങ്ങളുടെ ശാക്തീകരണമാണ് ധാരണാപത്രത്തിന്റെ ലക്ഷ്യം. സ്വന്തം ബിസിനസ്സ് ആരംഭിക്കുന്നതില് പട്ടികജാതി, പട്ടികവര്ഗ്ഗ സമുദായങ്ങള് എത്രമാത്രം ഏര്പ്പെട്ടിട്ടുണ്ടെന്ന് കണ്ടെത്താന് ഡിഎഐസി ഈ പങ്കാളിതത്തിലൂടെ ശ്രമിക്കും. ഇത്തരത്തില് ലഭിക്കുന്ന കണക്കുകള് സംരംഭകത്വ സ്വഭാവം ദലിത് യുവാക്കളില് പകരാന് സാധിക്കാത്തത് എന്തു കൊണ്ടാണെന്ന് കണ്ടെത്താനും ഉപയോഗിക്കുന്നതാണ്.
IE/BSN 
(Visitor Counter : 49
മന്ത്രിസഭ
കേന്ദ്ര പട്ടികയിലെ മറ്റു പിന്നോക്ക വിഭാഗങ്ങള്ക്കിടയിലെ ഉപ-വിഭാഗീകരണത്തെക്കുറിച്ചു പഠിക്കുന്നതിനായി രൂപീകരിച്ച കമ്മീഷന്റെ കാലാവധി നീട്ടുന്നതിനു മന്ത്രിസഭാ അനുമതി
(കേന്ദ്ര പട്ടികയിലെ മറ്റു പിന്നോക്ക വിഭാഗങ്ങള്ക്കിടയിലെ ഉപ-വിഭാഗീകരണത്തെക്കുറിച്ചു പഠിക്കുന്നതിനായി രൂപീകരിച്ച കമ്മീഷന്റെ കാലാവധി 2018 ജൂണ് 20ല്നിന്ന് 2018 ജൂലൈ 31 വരെ നീട്ടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
സംസ്ഥാന ഗവണ്മെന്റുകള്, സംസ്ഥാന പിന്നോക്കവിഭാഗ കമ്മീഷനുകള്, വിവിധ സമുദായ സംഘടനകള് എന്നിവയുടെ പ്രതിനിധികളുമായും വിവിധ പിന്നോക്കവിഭാഗങ്ങളില്പ്പെട്ട ജനങ്ങളുമായും കമ്മീഷന് വിശദമായ കൂടിക്കാഴ്ചകള് നടത്തിയിരുന്നു. ഉന്നത വിദ്യാഭ്യാസ സ്ഥാപനങ്ങളില് പ്രവേശനം നേടിയ മറ്റു പിന്നോക്ക വിഭാഗക്കാരുടെ ജാതിതിരിച്ചുള്ള പട്ടിക, കേന്ദ്ര വകുപ്പുകളിലും കേന്ദ്ര പൊതുമേഖലാ സ്ഥാപനങ്ങൡും പൊതുമേഖലാ ബാങ്കുകളിലും ധനകാര്യസ്ഥാപനങ്ങൡും നിയമനം ലഭിച്ചവരുടെ പട്ടിക തുടങ്ങിയ രേഖകള് കമ്മിഷന് ശേഖരിക്കുകയും ചെയ്തിരുന്നു.
ശേഖരിച്ച വിവരങ്ങള് വിശദമായി പഠിക്കുന്നതിന് 2018 ജൂലൈ 31 വരെ സമയം നീട്ടിത്തരണമെന്ന് കമ്മീഷന് ആവശ്യപ്പെടുകയായിരുന്നു.
പ്രത്യേക സേവനങ്ങളും ഫീച്ചറുകളും
ഡാക് അദാലത്ത് ഡിസംബർ 28 ന്
തപാൽസേവനങ്ങളെപ്പറ്റിയുള്ള പരാതികൾ അറിയിക്കാൻ തിരുവനന്തപുരം ആർ എം എസ് ഡിവിഷണൽ തല ഡാക് അദാലത്ത് ഡിസംബർ 28-ന് ഉച്ചയ്ക്ക് മൂന്ന് മണിക്ക് ഗൂഗിൾ മീറ്റ് വഴി നടക്കും. തിരുവനന്തപുരം ആർ എം എസ് ഡിവിഷന്റെ പരിധിയിൽപ്പെടുന്ന തപാൽ സേവനങ്ങളെ സംബന്ധിച്ച പരാതികളും നിർദ്ദേശങ്ങളും പരാതിക്കാരന്റെ സെൽഫോൺ നമ്പർ സഹിതം ഡിസംബർ 26 നകം സീനിയർ സൂപ്രണ്ട്, തിരുവനന്തപുരം ആർ എം എസ് റ്റി വി ഡിവിഷൻ, തിരുവനന്തപുരം-695023 എന്ന വിലാസത്തിൽ അയക്കാം. പരാതികൾ ssrmtv.keralapost[at]gmail[dot]com അല്ലെങ്കിൽ rmsdotv.kl@indiapost.gov.in- എന്ന ഇമെയിലിലും അറിയിക്കാം. ഗൂഗിൾ മീറ്റിൽ പങ്കെടുക്കാനുള്ള ലിങ്ക് പരാതിക്കാരന് മൊബൈൽ നമ്പരിലോ ഇ മെയിൽ വഴിയോ ലഭ്യമാക്കും.
--NS--
(Visitor Counter : 47
പ്രധാനമന്ത്രിയുടെ ഓഫീസ്
അടൽ ബിഹാരി വാജ്പേയിയുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു. അടൽ ബിഹാരി വാജ്പേയിയെ കുറിച്ചുള്ള ചിന്തകളും ശ്രീ. മോദി പങ്കുവെച്ചു.
ട്വീറ്റിൽ പ്രധാനമന്ത്രി പറഞ്ഞു;
"അടൽജിക്ക് അദ്ദേഹത്തിന്റെ ജയന്തി ദിനത്തിൽ ആദരാഞ്ജലികൾ. ഇന്ത്യയ്ക്ക് അദ്ദേഹത്തിന്റെ സംഭാവനകൾ ശാശ്വതമാണ്. അദ്ദേഹത്തിന്റെ നേതൃത്വവും കാഴ്ചപ്പാടും ദശലക്ഷക്കണക്കിന് ആളുകളെ പ്രചോദിപ്പിക്കുന്നു."
രാഷ്ട്രപതിയുടെ കാര്യാലയം
ജസ്റ്റിസ് രഞ്ജന് ഗൊഗോയ് സ്ഥാനമേറ്റു
രാഷ്ട്രപതി ഭവനില് ഇന്നു  നടന്ന ചടങ്ങില് ജസ്റ്റിസ് രഞ്ജന് ഗൊഗോയ്, സുപ്രീം കോടതി ചീഫ് ജസ്റ്റിസായി സ്ഥാനമേറ്റു. രാഷ്ട്രപതിയ്ക്കു മുന്നില് സത്യപ്രതിജ്ഞ ചൊല്ലിയാണ് അദ്ദേഹം സ്ഥാനമേറ്റത്.
IE-AB-BSN
(Visitor Counter : 64
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 113.68 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 67.82
ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.28%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,197 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,28,555 ; 527 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 54-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 67,82,042 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 113.68 കോടി  പിന്നിട്ടു. 1,16,73,459 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,80,957
രണ്ടാം ഡോസ് 93,53,906
മുന്നണിപ്പോരാളികള്
ഒന്നാം ഡോസ് 1,83,74,594
രണ്ടാം ഡോസ് 1,62,19,699
18-44 പ്രായപരിധിയിലുള്ളവര്
ഒന്നാം ഡോസ് 43,57,31,810
രണ്ടാം ഡോസ് 17,67,65,054
45-59 പ്രായപരിധിയിലുള്ളവര്
ഒന്നാം ഡോസ് 17,90,55,132
രണ്ടാം ഡോസ് 10,67,80,250
60നുമേല് പ്രായമുള്ളവര്
ഒന്നാം ഡോസ് 11,21,81,588
രണ്ടാം ഡോസ് 7,20,36,695
ആകെ 1,13,68,79,685
കഴിഞ്ഞ 24 മണിക്കൂറിനുള്ളില് 12,134 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,73,890 ആയി.
ദേശീയ രോഗമുക്തി നിരക്ക് 98.28% ആണ്.
തുടര്ച്ചയായ 143-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 10,197 പേര്ക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തില് താഴെയായി. നിലവില് 1,28,555 പേരാണ് ചികിത്സയിലുള്ളത്. കഴിഞ്ഞ 527 ദിവസത്തിലെ ഏറ്റവും
കുറഞ്ഞ നിരക്കാണിത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.37 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,42,177 പരിശോധനകള് നടത്തി. ആകെ 62.70 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.96 ശതമാനമാണ്. കഴിഞ്ഞ 54 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.82 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 44 ദിവസമായി 2 ശതമാനത്തില് താഴെയാണ്. തുടര്ച്ചയായ 79-ാം ദിവസവും ഇത് 3 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ബിർ ചിലരായിയെ അദ്ദേഹത്തിന്റെ ജയന്തിയിൽ അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി ബിർ ചിലരായിയെ അദ്ദേഹത്തിന്റെ ജയന്തിയിൽ അനുസ്മരിച്ചു
"മഹാനായ ബിർ ചിലറായി ധീരതയുടെയും ദേശസ്നേഹത്തിന്റെയും പര്യായമാണ്. അദ്ദേഹം ഒരു മികച്ച യോദ്ധാവായിരുന്നു, ആളുകൾക്കും അദ്ദേഹം പവിത്രമായി കരുതുന്ന തത്വങ്ങൾക്കും വേണ്ടി പോരാടി. അദ്ദേഹത്തിന്റെ ധീരത വരും തലമുറകളെ തുടർന്നും പ്രചോദിപ്പിക്കും "
(
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് നവരോസ് ആശംസകൾ നേർന്നു
(പ്രധാനമന്ത്രി ശ്രീ . നരേന്ദ്ര മോദി നവരോസിന്റെ വേളയിൽ ജനങ്ങൾക്ക് ആശംസകൾ നേർന്നു.
"നവരോസ് മുബാറക്! എല്ലാവർക്കും സന്തോഷവും അത്ഭുതകരമായ ആരോഗ്യവും സമൃദ്ധിയും നിറഞ്ഞ ഒരു വർഷക്കാലം പ്രാർത്ഥിക്കുന്നു." ഒരു ട്വീറ്റിൽ പ്രധാനമന്ത്രി പറഞ്ഞു.
നവ്റോസ് മുബാറക്!
വിദ്യാഭ്യാസ മന്ത്രാലയം
ഇഗ്നോ ലോകത്തിന്റെ വിജ്ഞാന കേന്ദ്രമായി മാറണമെന്ന് ശ്രീ ധർമ്മേന്ദ്ര പ്രധാൻ
ന്യൂ ഡെൽഹി , ഏപ്രിൽ 26 , 2022
ലോകത്തിന്റെ വിജ്ഞാന കേന്ദ്രമായി ഇഗ്നോ മാറണമെന്ന് കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ പറഞ്ഞു. ഇഗ്നോയുടെ 35-ാമത് ബിരുദ ദാന ചടങ്ങിനെ അഭിസംബോധന ചെയ്യവെ അദ്ദേഹം സാങ്കേതിക വിദ്യ പ്രയോജനപ്പെടുത്തി എല്ലാവരിലേക്കും എത്തിച്ചേരാൻ ആഹ്വാനം ചെയ്തു.
ഇഗ്നോയിലെ ഇന്നത്തെ ബിരുദ ദാന ചടങ്ങ് ,സർവ്വകലാശാലയുടെ നൂതനമായ അദ്ധ്യാപന സമ്പ്രദായത്തിന്റെ ശേഷി പ്രതിഫലിപ്പിക്കുന്നതും ആത്മവിശ്വാസം വർധിപ്പിക്കുന്നതുമാണെന്നും മന്ത്രി പറഞ്ഞു.
ഇന്ത്യയെ വിജ്ഞാനാധിഷ്ഠിത സാമ്പത്തിക ശക്തിയായി മാറ്റണമെങ്കിൽ നമ്മുടെ വിദ്യാഭ്യാസ രംഗത്ത് ഒരു മാതൃകാപരമായ മാറ്റം ഉറപ്പാക്കണമെന്ന് ശ്രീ പ്രധാൻ പറഞ്ഞു. ദേശീയ വിദ്യാഭ്യാസ നയം 2020 നമ്മുടെ വിദ്യാഭ്യാസത്തിന്റെയും നൈപുണ്യത്തിന്റെയും മേഖലയെ പരിവർത്തനം ചെയ്യുന്നതിനുള്ള ഒരു ചുവടുവെപ്പാണെന്ന് അദ്ദേഹം പറഞ്ഞു.
സാങ്കേതികവിദ്യ, നൂതനാശയം , ഇന്റർനെറ്റ്, എന്നിവ പ്രയോജനപ്പെടുത്തി വിദ്യാഭ്യാസമേഖല കൂടുതൽ വിപുലീകരിക്കാനും ഇ-ഉള്ളടക്ക സംവിധാനം ശക്തിപ്പെടുത്താനും ലോകത്തിന്റെ വിജ്ഞാന കേന്ദ്രമായി ഉയരാനും ഇഗ്നോ ശ്രമിക്കണമെന്ന് ശ്രീ പ്രധാൻ പറഞ്ഞു.
രാജ്യത്തെ 32 റീജിയണൽ സെന്ററുകളിൽ നിന്നും ബിരുദം, ഡിപ്ലോമ, സർട്ടിഫിക്കറ്റ്, പിഎച്ച്.ഡി/എം.ഫിൽ, സ്വർണ്ണ മെഡലുകൾ നേടിയ 2.91 ലക്ഷത്തിലധികം വിദ്യാർത്ഥികൾക്ക് മന്ത്രി ആശംസകൾ നേർന്നു.
IE/SKY
(Visitor Counter : 99